text: 4. ΑΝΑΓΚ. ΝΟΜΟΣ υπ’ αριθ. 1953 της 6/9 Σεπτ. 1939 (ΦΕΚ Α΄ 373) Περί τροποποιήσεως και συμπληρώσεως του Α.Ν. 1150/1938 «περί πλοηγικής υπηρεσίας». Κατηργήθη δια του άρθρ. 37 Νόμ. 3142/1955, πλην του άρθρ. 6 αυτού έχοντος ούτω: Άρθρ.6.-Το άρθρ. 18 του Α.Ν. υπ’ αριθ. 1150/1938 «περί πλοηγικής υπηρεσίας» αντικαθίσταται ως εξής: «1.Οι προ της 22ας Μαΐου 1934 διορισθέντες αρχιπλοηγοί και πλοηγοί δεν μετέχουσι του Τ.Π.Α.Ε.Ν., ουδέ λαμβάνουσιν εξ αυτού παροχήν τινά, αλλά τυγχάνουσι συντάξεως εκ του Κ.Π.Υ ., εις α το Τ.Π.Α.Ε.Ν. δέον ν’ αποδώση τας προς αυτό τυχόν εισφοράς εφ’ άπαξ, τακτικάς και γάμου των ανωτέρω εντόκως προς 3% ετησίως. 2.Ως υπηρεσία προς απονομήν συντάξεως εκ του Κ.Π.Υ . εις τους αρχιπλοηγούς, πλοηγούς και τους εξομοιουμένους προς αυτούς νοείται η διανυθείσα εν τη πλοηγική υπηρεσία, προσμετράται δε εις αυτήν και πάσα άλλη παρέχουσα δικαίωμα προς απονομήν συντάξεως εκ του Ν.Α.Τ. 3.Δια την απονομήν συντάξεως, εκ του Κ.Π.Υ . συμφώνως προς τας διατάξεις του παρόντος νόμου εις τας οικογενείας των αποβιούντων αρχιπλοηγών και πλοηγών και των τούτοις εξομοιουμένων, διορισθέντων προ της 22ας Μαΐου 1934, εφαρμόζονται, όσον αφορά τα δικαιούμενα εις σύνταξιν μέλη των οικογενειών των αποβιούντων, την σειράν προτιμήσεως μεταξύ των μελών αυτών, τα χρονικά όρια παροχής εις αυτά συντάξεως, ως και τα ποσοστά της εις αυτά παρεχομένης συντάξεως, αι σχετικαί εν ισχύϊ εκάστοτε διατάξεις  Σελ. 368 156-108 περί παροχής συντάξεως εκ του Ν.Α.Τ. εις τας οικογενείας των αποβιούντων εργατών θαλάσσης και συνταξιούχων του Ν.Α.Τ. 4.Οι περί ων το παρόν άρθρον αρχιπλοηγοί και πλοηγοί και οι προϋπηρετήσαντες υπό την ιδιότητα του επιθεωρητού πλοηγικής υπηρεσίας, οι διορισθέντες προ της 22ας Μαΐου 1934, υπόκεινται από της ενάρξεως της ισχύος του Α.Ν. υπ’ αριθ. 1150/1938 εις κρατήσεις υπέρ του Κ.Π.Υ .: α)3% επί του συνόλου των μηνιαίων αποδοχών των, και β)τελών γάμου εκ. δρχ. 1.000. 5.Δι’ αποφάσεως του Υπουργού θέλει ορισθή ο τρόπος της δια μηνιαίων κρατήσεων εκ των αποδοχών των ανωτέρω καταβολής εις το Κ.Π.Υ . των υπό τούτων εις αυτό οφειλομένων δια τας υπό του παρόντος άρθρου προβλεπομένας εισφοράς». 